รง.ผลิตวัคซีน “แอสตราเซเนกา” พบวัตถุต้องสงสัย จนท.เร่งกันคนงานออกนอกพื้นที่
รง.ผลิตวัคซีน “แอสตราเซเนกา” พบวัตถุต้องสงสัย จนท.เร่งอพยพคนงานออกนอกพื้นที่
รง.ผลิตวัคซีน “แอสตราเซเนกา” พบวัตถุต้องสงสัย จนท.เร่งอพยพคนงานออกนอกพื้นที่
28 ม.ค. 2564

สื่อต่างประเทศรายงานว่า หนึ่งในฐานการผลิตวัคซีนโควิด-19 ของแอสตราเซเนกาต้องหยุดการผลิตชั่วคราว หลังได้รับพัสดุต้องสงสัย
โดยเมื่อวันพุธที่ 27 ม.ค.64 ช่วงเวลาประมาณ 10:40 ตามเวลาท้องถิ่น โรงงาน Wockhardt UK (วอคฮาร์ด ยูเค) เมืองเร็กซ์แฮม ประเทศเวลส์ หนึ่งในฐานการผลิตวัคซีนโควิด-19 ของแอสตราเซเนกา ได้รับพัสดุต้องสงสัย ทำให้โรงงานต้องหยุดการผลิตชั่วคราว และอพยพคนงานออกจากพื้นที่เพื่อทำการตรวจสอบ
ทั้งนี้ ทางด้านตำรวจและเจ้าหน้าที่ชุดเก็บกู้วัตถุระเบิดได้เข้าไปยังพื้นที่โรงงาน และได้ทำการปิดกั้นบริเวณดังกล่าวแล้ว เบื้องต้นยังอยู่ระหว่างการตรวจสอบ รวมถึงยังไม่มีรายการความเสียหาย และผู้บาดเจ็บแต่อย่างใด
สำหรับโรงงาน Wockhardt UK ได้รับมอบหมายให้ผลิตวัคซีนโควิด-19 ของแอสตราเซเนกา จำนวน 100 ล้านโดส เพื่อส่งมอบให้แก่รัฐบาล ตามข้อตกลงที่ลงนามไปตั้งแต่เดือนสิงหาคม พ.ศ. 2563